Slûs
In slûs is in ynstallaasje om oerflaktewetter yn ien rjochting tsjin te hâlden. It wurdt is besibbe oan it tiidwurd sipelje, wat ‘trochlitten fan wetter’ betsjut.

Oarsprong 
Fan oarsprong is in slûs neat oars as in weromslachklep yn in wetter (sjoch ek: pomp), dy’t iependrukt wurdt as it wetter fan ien kant streamt, as ticht as it fan de oare kant komt. Sa'n soarte slûs hjit ek wol in syl In foarbyld dêrfan wie de Jirnsummersyl.

Kearslûs 
Lettere slûzen krigen ek oare funksjes. Sa wurde silen brûkt om feartwetter op nivo te hâlden. Sa'n slûs, in kearslûs, kin ek iepen set wurde, by lykwetter, wêrtroch skippen troch de slûs komme kinne. Foarbylden dêrfan binne de silen yn de feanfearten.

Spuislûs of syl 
In syl yn in seedyk, dy't by leech wetter it binnenwetter spuit, hjit wol in spuislûs. By de slûsdoar wetter wurdt de klep iependrukt troch it binnenwetter; by floed drukt it seewetter de slûsdoar wer ticht. Yn Nederlân lizze de polders sa leech dat hast al dit soarte silen ferfongen binne troch gemalen. Oan de Dútske Waadkust wurkje de measte silen noch hieltiten. It is dêr al sa dat silen faak earst iepene wurde as der genôch wetter efter stiet, dat it wetter de haven bûten it syl útspielt. Sa kin de haven it sân dat troch de Waadsee nei de floed efterlitten is wer kwyt wurde.

Nederlân 
In soad plakken yn Grinslân en Fryslân ûntliene harren namme oan in syl.

Abbenwierster Syl
Aldebildtsyl
Alde Steatensyl
Aldesyl
Auwerter Syl
Bloksyl
Dokkumer Nije Silen
Eksmoardersyl
Iezumasyl
Gauster Syl
Goaiingeaster Syl
Griendykster Syl
Harkesyl
Kiestersyl
Houwersyl
Jirnsummersyl
Kollumerâldsyl
Kommersyl
Lauwerssyl
Loaiingeaster Syl
Munnekesyl
Nije Bildtsyl
Nije Steatensyl
Nijesyl
Noardpoldersyl
Offenwierster Syl
Ossensyl
Pikesyl
Pitersyl
Ritsumasyl
Roptasyl
Sibrandabuorstersyl 
Skoattersyl
Teakesyl
Tersoalster Syl

Dútslân 

Ek yn Noard- en East-Fryslân einigje in protte plaknammen op -syl, wat dan yn it Dútsk as -siel skreaun wurdt.
 Bensersiel
 Carolinensiel
 Dornumersiel
 Eckwardersiel
 Greetsiel
 Harlesiel
 Hooksiel
 Horumersiel
 Nessmersiel
 Neuharlingersiel
 Schlüttsiel
 Schweiburgersiel
 Tammensiel
 Westeraccumersiel

Feart 
In syl is ek wol in feart foar de ôffier fan wetter. De Syl, yn Súdhollân, is in sydtûke fan de Alde Ryn. En yn âlde Hollânske stêden binne silen meastentiids smelle, faak ek oerklûze, dwersferbinings tusken parallel rinnende grêften. Sokke silen wurde brûkt foar it skuorjen: it trochspielen fan de wetters om dy te ferfarskjen.

Sjoch ek 
 Sylhaven
 Skutslûs

Keppeling om utens 
 

 
Toponimy
Histoaryske geografy